O‘zbekiston prezidenti Shavkat Mirziyoyev Rossiya Federatsiyasiga jo‘nab ketdi. Bu haqda O‘zA xabar bermoqda. Qayd etilishicha, davlat rahbari Shavkat Mirziyoyev 2017 yil 26 dekabr kuni Mustaqil Davlatlar Hamdo‘stligi Davlat rahbarlari kengashining norasmiy majlisida ishtirok etish uchun Moskva shahriga jo‘nab ketgan. Eslatib o‘tamiz, avvalroq bugun MDH davlatlari rahbarlarining norasmiy uchrashuvi o‘tkazilishi, Shavkat Mirziyoyev ham qatnashishi xabar qilingandi.